Phryg., S. — Acıpayam Plain: Dodurga — 193 BC — BCH 9.1885.324-330 — Merk.-Staub., Jenseits Euphrat 302 ll. 12-38 — OGIS 224,II
Region: Asia Minor — Phrygia

βασιλευς αντιοχος αναξιμβροτωι χαιρειν βουλομενοι της αδελφης βασιλισσης λαοδικης [τα]ς τιμας επι πλειον αυξειν και τουτο αναγ[καιο]τατον εαυτοις νομιζοντες ειναι δια το [μη] μονον ημιν φιλοστοργως και κηδεμονι[κως] αυτην συμβιουν αλλα και προς το θει[ον ε]υσεβως δια[κ]εισθαι και τα αλλα μεν [οσα πρ]επει και δικαιον εστιν παρ ημων αυτηι [συνα]ντασθαι διατελουμεν μετα φιλοσ[τ]ο[ρ]γιας ποιουντε[ς κρ]ινομεν δε καθαπερ [ημ]ων [απο]δεικ[ν]υν[ται] κατα την βασιλει[αν αρχ]ιερεις και ταυτης καθιστασθαι [εν τ]οις αυτοις τοποις αρχιερειας αι φο[ρ]ησουσιν στεφανους χρυσους εχοντας [εικονας αυ]της ενγραφησοναι δε και εν [τοις] συναλλαγμασι μετα τους των [προγον]ων και ημων αρχιερεις επει ουν αποδεδεικται εν τοις υπο σε τοποις [βερ]ενικη η πτολεμαιου του λυσιμαχου [---] οντος ημιν κατα συγγενειαν θυγατηρ συντελεισθω παντ[α] τοις προγεγραμμενοις ακολουθως και τα αντιγραφα των επιστολων αναγραφεντα εις στηλας ανατεθητω εν τοις επιφανεστατοις τοποις οπως νυν τε και εις το λοιπον φανερα γενηται η ημετερα και εν του[τοις] π[ρ]ος την αδελφην π[ρ]οαιρεσις.